[{"text_idx": "#000001", "text": "Bildo: manifestacianto staras malantau\u0306 barikado dum manifestacio kontrau\u0306 la prezidento de Nikaragvo, Daniel Ortega, en Jinotepe, la 5an de julio 2018 - Reuters/Oswaldo Rivas"}, {"text_idx": "#000002", "text": "Denove, la registaraj fortoj perforte atakis barikadojn starigitajn de civiluloj, okazigante la morton de 24 personoj, dimanc\u0302on 28an de julio. La internaciaj organizaj\u0302oj solene kondamnas tiun punan operacon, kiu estas kvalifita kiel \u00abmasakro\u00bb fare de la amasinformiloj."}, {"text_idx": "#000003", "text": "\u00abLa atako de policistoj kaj paramilitistoj per militfusiloj estis masakro\u00bb, denuncas la nikaragva j\u0302urnalo La Prensa. Dudek kvar personoj (civiluloj kaj militistoj) estis mortigitaj en la urboj Diriamba kaj Jinotepe, sud-okcidente de la lando, por forigi la barikadojn tenatajn de la log\u0302antaro."}, {"text_idx": "#000004", "text": "La ondo da manifestacioj, kiuj skuas Nikaragvon de la 18a de aprilo jam okazigis pli ol 240 mortintojn kaj 2 000 vunditojn. La manifestaciantoj postulas anticipajn balotojn, kiujn la prezidento Daniel Ortega \u2013 kiu regas de 2007 post unua mandato de 1979 g\u0302is 1990 \u2013 rifuzas."}, {"text_idx": "#000005", "text": "La kun-prezidentino de la lando kaj edzino de la prezidento Daniel Ortega, Rosario Murillo, malamegata kaj timata de la Nikaragvanoj, pravigis tiun operacon per la neceseco movi \u00abla kamionojn, paralizitajn de antau\u0306 semajnoj pro la barikadoj\u00bb, raportas La Prensa."}, {"text_idx": "#000006", "text": "Citita de la j\u0302urnalo, la prezidento de la Nikaragva centro pri homaj rajtoj sin demandas: \u00abKio estas la intereso movi tiujn kamionojn? Nur pro ekonomiaj interesoj au\u0306 por konservi bonan rilaton kun la proprietuloj de la kamionoj. [...] Kial tiom da perverseco kaj furiozeco?\u00bb"}, {"text_idx": "#000008", "text": "La 10an de julio, la Interamerika Komisio pri Homaj rajtoj (CIDH) kondamnis tiujn perfortajn agojn kaj alvokis, same kiel Unuig\u0302intaj Nacioj, al malarmado de la por-registaraj fortoj."}, {"text_idx": "#000009", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000012", "text": "Voir le profil de neniammilitointerni sur le portail Overblog"}]